**יוסף חיים שפירא** (נולד ב-5 ביולי 1945) הוא שופט בדימוס, שכיהן כמבקר המדינה ונציב תלונות הציבור של מדינת ישראל.

ביוגרפיה
--------

שפירא נולד בירושלים. למד בבית הספר הטכני של חיל האוויר במגמת אלקטרוניקה, ובשירותו הצבאי שימש טכנאי מכ"ם בחיל האוויר. בשנת 1971 סיים את לימודי המשפטים באוניברסיטה העברית בירושלים והוסמך כעורך דין. בשנת 2000 סיים לימודי תואר שני בקרימינולוגיה באוניברסיטת לסטר באנגליה. למד לימודי תעודה בדיני מחשבים באוניברסיטת בר-אילן וקורס גישור בקריה האקדמית אונו.

### עריכת דין

בשנים 1972–1974 עבד כעורך דין במשרד עורכי דין ארד ורובין בירושלים. בשנים 1974–1976 היה עורך דין עצמאי שותף במשרדו של עורך הדין חמן שלח בירושלים, ולאחר מכן בשנים 1976–2003 היה עורך דין עצמאי שותף במשרד עורכי הדין קרמר, שפירא ושניידר בירושלים. במקביל, בשנים 1978–1985 כיהן כתובע צבאי במילואים בבית המשפט הצבאי באזור יהודה ושומרון (איו"ש).

### פעילותו בלשכת עורכי הדין

שפירא כיהן כיו"ר ועד מחוז ירושלים של לשכת עורכי הדין בשנים 1995–1999. באותן שנים כיהן במקביל גם כיו"ר בית הדין המשמעתי של המחוז. לאחר מכן, בשנים 2003–2000 כיהן כסגן יו"ר בית הדין המשמעתי הארצי של לשכת עורכי הדין.

### שפיטה

שפירא מילא, במסגרת שירות מילואים, שורה של תפקידי שפיטה בבתי דין צבאיים:  

1985–1989: שופט בבית המשפט הצבאי לערעורים באיו"ש.  

1989–1990: נשיא בית המשפט הצבאי באיו"ש בדרגת סא"ל.  

2003–2007: שופט צבאי בבית הדין מטכ"ל.  

2007–2012: שופט בבית המשפט הצבאי לערעורים באיו"ש בדרגת אל"ם.

בנוסף, בשנים 1995–2003 היה חבר בבית הדין למשמעת של משטרת ישראל, ובשנים 2003–2001 היה נציג ציבור בבית הדין להגבלים עסקיים שליד בית המשפט המחוזי בירושלים.

בשנת 2003 מונה לכהונת שופט בבית המשפט המחוזי בירושלים, וכיהן בתפקיד זה עד שנת 2012.

### מבקר המדינה ונציב תלונות הציבור

ב-14 במאי 2012 נבחר על ידי הכנסת לכהן כמבקר המדינה ונציב תלונות הציבור השמיני של מדינת ישראל, והחל את כהונתו ב-4 ביולי באותה שנה.

ב-6 בינואר 2013 פרסם מבקר המדינה את הדו"ח הסופי שלו בפרשת הרפז, ובו ביקורת על התנהלותם של ארז וינר, גבי אשכנזי ואהוד ברק. בעקבות הדו"ח, המליץ שפירא ליועץ המשפטי לממשלה לפתוח בחקירה פלילית מחודשת.

בפברואר 2015, שבועות ספורים לפני הבחירות לכנסת העשרים, פרסם שפירא שני דוחות ביקורת מיוחדים: האחד עסק בהוצאות מעון ראש הממשלה והשני עסק בעליית מחירי הדיור. שני הדוחות זכו לכיסוי תקשורתי נרחב ועוררו דיון באשר לעיתוי פרסומם סמוך כל כך למועד הבחירות לכנסת. דו"ח נוסף שלא פורסם בתקופתו עסק בהתפרצות החצבת בישראל.

גורמים שונים העבירו ביקורת על שפירא, בטענה כי הפך את משרדו לגוף המקדם השקפות עולם.

שפירא סיים את תפקידו ב-4 ביולי 2019.

בינואר 2021 הוצע לשפירא לעמוד בראש ועדת הבדיקה הממשלתית לנושא רכש הצוללות וכלי השיט. תחילה הסכים, אך בהמשך חזר בו מהסכמתו.

### עיסוקים נוספים

בשנת 1981 פרסם את הספר "ירושלים תש"ח" בהוצאת משרד הביטחון.

בשנת 1997 היה חבר בוועדת שטרסברג-כהן לבדיקת מעמד הרשמים בישראל.

בשנים 1998–2003 כיהן כיו"ר המועצה הציבורית של קבוצת התיאטרון הירושלמי.

בשנים 2006–2012 היה חבר מערכת כתב העת "רפואה ומשפט" של האגודה לרפואה ומשפט.

בשנים 2011–2012 היה חבר מערכת כתב העת "משפט רפואי וביו-אתיקה" של הקריה האקדמית אונו.

בנובמבר 2021 זכה במכרז לאספקת שירותי ייעוץ לנתיבי ישראל.

בבחירות לעיריית ירושלים ב-2024 הוצב במקום האחרון (מס' 16) ברשימתו של משה ליאון, "ירושלים אחת", בבחירות למועצת עיריית ירושלים.

קישורים חיצוניים
----------------

ויקישיתוף מדיה וקבצים בנושא **יוסף שפירא** בוויקישיתוף
* יוסף שפירא, באתר הרשות השופטת
* יוסף שפירא באתר מבקר המדינה
* גלעד גרוסמן‏, פרופיל: מיהו מבקר המדינה החדש, יוסף שפירא?, באתר וואלה!‏, 14 במאי 2012
* מבקר המדינה נגד קודמו: ירושה לא פשוטה, באתר ynet, 25 במרץ 2013
* גדעון אלון, שפירא: "הפרשה הזו צריכה להדליק נורה אדומה", באתר ישראל היום, 4 בספטמבר 2013
* אתר למנויים בלבד גידי וייץ, רויטל חובל, תחקיר - כך ניסה מבקר המדינה לרכך את הדו"ח על ארז וינר, באתר הארץ, 12 בספטמבר 2013
* משה דרורי, יוסף שפירא - השופט המוקיר את המשפט העברי, **מאזני משפט** ח, 2012
* סרטונים יוסף שפירא בהרצאה "הערכים שיש להגן עליהם", האוניברסיטה הפתוחה, פברואר 2013
* מיקי פלד, שפיגלר יתקשה לעבור את משוכת דו"ח המבקר בדרך לתפקיד בביטוח לאומי, באתר כלכליסט, 16 בינואר 2017
* אריאל כהנא, מקור ראשון, מבקר ללא בקרה: מה קורה במשרד מבקר המדינה?, באתר nrg‏, 10 בנובמבר 2017
* אתר למנויים בלבד  אמירה לם, איזו עצה נתת למחליפך? "סיפרתי על עצמי, שיש מקרים שלא צריך היה להיות 'חומי', כאותו כלבלב נחמד, שמכשכש בזנב בשמחה", באתר "ידיעות אחרונות", 3 ביולי 2019
* מתן ברניר, ‏ראיון עם האיש שמכיר את כל הסודות של מבקר המדינה, באתר גלובס, 1 בנובמבר 2019
* אתר למנויים בלבד גידי וייץ, ואז נתניהו התקשר והתחיל לצרוח. אלה היו צרחות איומות, באתר הארץ, 30 ביולי 2020

הערות שוליים
------------

1. ↑  [ היום: יוסף שפירא יושבע למבקר המדינה בכנסת
], באתר ynet, ‏4 ביולי 2012
2. ↑  ירון דרוקמן, דו"ח הרפז: התככים יצאו משליטה, פוטש לא היה, באתר כלכליסט, 6 בינואר 2013
3. ↑  יואב זיתון, התגובות לדו"ח המבקר על מסמך הרפז, באתר ynet, 6 בינואר 2013
4. ↑  אמיר בוחבוט‏, דו"ח הרפז: "האיבה וחוסר האמון גברו על האחריות והשכל", באתר וואלה!‏, 6 בינואר 2013
5. ↑  עמוס הראל, תומר זרחין, המבקר ליועמ"ש: לפתוח בחקירה פלילית מחודשת בפרשת מסמך הרפז, באתר הארץ, 4 במאי 2012
6. ↑  רויטל חובל, דו"ח המבקר על בית נתניהו: מצג שווא איפשר העברת סכומים מנופחים לאיש ליכוד חרף איסור מפורש, באתר הארץ, 17 בפברואר 2015
7. ↑  ירון דרוקמן, דו"ח מבקר המדינה על עליית מחירי הדיור: ממשלת נתניהו זיהתה באיחור, באתר ynet, 25 בפברואר 2015
8. ↑  nrg חדשות, דו"ח מבקר המדינה - חלק מהקמפיין נגד נתניהו?, באתר nrg‏, 19 בפברואר 2015
9. ↑  אתר למנויים בלבד אמיר אורן, פרשנות || עיתוי פרסום דו"ח הדיור: הפעם, מבקר המדינה צודק, באתר הארץ, 22 בפברואר 2015
10. ↑  דו"ח 'צוק איתן': הקבינט הבדיוני של יוסף שפירא, באתר מידה, ‏28 בפברואר 2017
11. ↑  מתנאל בראלי, ‏הנציב שאיש לא מינה, **השילוח**, 24 בפברואר 2019
12. ↑  יו"ר חדש לוועדת הצוללות: מבקר המדינה לשעבר שפירא, באתר ynet, 10 בינואר 2021
13. ↑  יוסף שפירא: לא אעמוד בראש ועדת הבדיקה לפרשת הצוללות, באתר כאן-תאגיד השידור הישראלי
14. ↑  עד 2,000 שקל לשעת ייעוץ: המכרז שנתיבי ישראל התאימה למידותיו של יוסף שפירא, באתר כלכליסט, ‏7 בנובמבר 2021
15. ↑  עם הפתעה במקום ה-16: הוגשה רשימת 'ירושלים אחת' בראשות ליאון לבחירות, באתר כל העיר, 20 בספטמבר 2023

| מבקרי המדינה  |
| --- |
| 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| זיגפריד מוזס | יצחק ארנסט נבנצל | יצחק טוניק | יעקב מלץ | מרים בן־פורת | אליעזר גולדברג | מיכה לינדנשטראוס | יוסף שפירא | מתניהו אנגלמן |
| 1949–1961 | 1961–1982 | 1982–1987 | 1987–1988 | 1988–1998 | 1998–2005 | 2005–2012 | 2012–2019 | 2019 ואילך |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007472995405171
* VIAF: 308258602
* WorldCat: viaf-308258602

 |